Իսմայիլ իբն Նասիր

**Իսմայիլ իբն Նասիր** (, ), ալժիրցի պրոֆեսիոնալ ֆուտբոլիստ։ Ներկայումս հանդես է գալիս Միլանի և Ալժիրի ազգային հավաքականի կազմում։ Խաղում է կենտրոնական կիսապաշտպանի դիրքում։ 2019 թվականին Բեննասերը Ալժիրի կազմում հաղթեց Աֆրիկայի ազգերի գավաթը՝ ճանաչվելով մրցաշարի լավագույն ֆուտբոլիստ։

## Ակումբային կարիերա
### Վաղ կարիերա
Բեննասերը Արլ-Ավինյոնի ակադեմիայի սան է։ Իր պրոֆեսիոնալ դեբյուտը նշեց 2015 թվականի հունվարի 3-ին՝ Ֆրանսիայի գավաթի Ռեդ Սթարի դեմ խաղում և այս խաղում դառնալով գոլի հեղինակ։ Առաջին հանդիպումը Լիգա 2-ում անցկացրեց հունվարի 9-ին՝ թիմի մեկնարկային կազմում խաղադաշտ դուրս գալով Օրլեանի դեմ խաղում։ Արլ-Ավինյոնի կազմում Բեննասերը անցկացրեց 7 հանդիպում՝ դառնալով 1 գոլի հեղինակ։

2015 թվականի հուլիսի 30-ին Բեննասերը 5 տարվա պայմանագիր կնքեց Արսենալի հետ։ Այստեղ նա մեծ մասամբ հանդես էր գալիս ակումբի երիտասարդական թիմերի կազմում։ Իր առաջին և միակ հանդիպումը Արսենալի առաջին թիմի կազմում անցկացրեց հոկտեմբերի 27-ին՝ փոխարինելով Թեո Ուոլքոթին Անգլիայի լիգայի գավաթի Շեֆիլդ Ուենսդիի դեմ խաղում։

2017 թվականի հունվարի 31-ին Բեննասերը մինչև մրցաշրջանի ավարտը վարձավճարով միացավ Տուրին։ Իր դեբյուտը ակումբի կազում նշեց փետրվարի 3-ին՝ փոխարինման մտնելով Ստադ Ռեյմսի դեմ խաղում։ Իր առաջին գոլը խփեց ապրիլի 14-ին՝ տուգանային հարվածով գրավելով Սոշոյի դարպասը։ Տուրի կազմում Բեննասերը անցկացրեց 16 հանդիպում՝ դառնալով 1 գոլի և 2 գոլային փոխանցման հեղինակ։

### Էմպոլի
2017 թվականի օգոստոսի 21-ին Բեննասերը տեղափոխվեց Էմպոլի։ Իր դեբյուտը նշեց օգոստոսի 26-ին՝ Տերնանայի դեմ խաղում։ Էմպոլիի կազմում իր առաջին գոլը խփեց 2018 թվականի փետրվարի 24-ին՝ Չիտադելայի դեմ խաղում։ Մարտի 17-ին Բեննասերը 2 գոլային փոխանցման հեղինակ դարձավ Վենեցիայի դեմ խաղում։ Ապրիլի 17-ին նա գոլ խփեց Չեզենայի դեմ խաղում՝ օգնելով իր թիմին հաղթել 3-2 հաշվով։ 2017-18 մրցաշրջանում Էմպոլին հաղթեց Սերիա B-ն՝ տեղափոխվելով Իտալիայի բարձրագույն դիվիզիոն։ Առաջին հանդիպումը Սերիա A-ում ալժիրցին անցկացրեց օգոստոսի 19-ին՝ Կալյարիի դեմ խաղում։ Էմպոլիի կազմում Բեննասերը անցկացրեց 77 հանդիպում՝ դառնալով 2 գոլի և 7 գոլային փոխանցման հեղինակ։

### Միլան
2019 թվականի օգոստոսի 4-ին Բեննասերը 5 տարվա պայմանագիր կնքեց Միլանի հետ։ Ակումբը նրա համար վճարեց 16 միլիոն եվրո։

## Միջազգային կարիերա
Բեննասերը իրավասու էր ներկայացնել Ֆրանսիան ու Ալժիրը միջազգային ասպարեզում, և հանդես է եկել Ֆրանսիայի մինչև 18 ու մինչև 19 տարեկանների երիտասարդական հավաքականներում։ 2016 թվականի հուլիսի 31-ին նա հայտարարեց որ որոշել է խաղալ Ալժիրի կազմում։ Իր դեբյուտը Ալժիրի ազգային հավաքականում նշեց սեպտեմբերի 4-ին՝ փոխարինման մտնելով Լեսոթոյի դեմ խաղում։ 2017 թվականի հունվարի 11-ին Բեննասերը փոխարինեց վնասվածք ստացած Սաֆիր Թայդերին Աֆրիկայի ազգերի գավաթի համար կազմում, սակայն այս մրցաշարում չանցկացրեց ոչ մի հանդիպում, իսկ Ալժիրը դուրս մնաց խմբային փուլից։

2019 թվականի ամռանը Բեննասերը Ալժիրի կազմում մասնակցեց Աֆրիկայի ազգերի գավաթին՝ խաղադաշտ դուրս գալով թիմի բոլոր խաղերում և դառնալով 3 գոլային փոխանցման հեղինակ։ Նա գոլային փոխանցում տվեց նաև եզրափակչի Սենեգալի դեմ խաղում՝ օգնելով Ալժիրին խփել հանդիպման միակ գնդակը և նվաճել Աֆրիկայի ազգերի գավաթը 29 տարվա դադարից հետո։ Բեննասերը ճանաչվեց մրցաշարի լավագույն ֆուտբոլիստ, լավագույն երիտասարդ ֆուտբոլիստ, ինչպես նաև՝ ընդգրկվեց խորհրդանշական հավաքականում։

## Կարիերայի վիճակագրություն
### Ակումբային վիճակագրություն
*2019 թվականի օգոստոսի 5-ի դրությամբ*

### Միջազգային վիճակագրություն
*2019 թվականի օգոստոսի 5-ի դրությամբ*

## Նվաճումներ
### Ակումբային
**Էմպոլի**

* Սերիա B. 2017–18

### Միջազգային
**Ալժիր**

* Աֆրիկայի ազգերի գավաթ. 2019

### Անհատական
* Աֆրիկայի ազգերի գավաթի լավագույն ֆուտբոլիստ. 2019
* Աֆրիկայի ազգերի գավաթի խորհրդանշական հավաքական. 2019

## Ծանոթագրություններ

## Արտաքին հղումներ
* Բեննասերի պաշտոնական Ֆեյսբուքի էջը
* Բեննասերի պաշտոնական Տվիտերի էջը
* Բեննասերի պաշտոնական Ինստագրամի էջը
* Բեննասերը transfermarkt-ում
* Բեննասերը soccerbase.com-ում
* Բեննասերը WhoScored.com կայքում
* Բեննասերը Լիգա 1-ի պաշտոնական կայքում 
* Բեննասերը ՈՒԵՖԱ-ի պաշտոնական կայքում
* Բեննասերը Պրեմիեր Լիգայի պաշտոնական կայքում 
* Բեննասերը Ֆրանսիայի ֆուտբոլի ֆեդերացիայի կայքում 

Կատեգորիա:Ալժիրի հավաքականի ֆուտբոլիստներ
Կատեգորիա:Ալժիրցի ֆուտբոլիստներ
Կատեգորիա:Անգլիայի լեգեոներ ֆուտբոլիստներ
Կատեգորիա:Արլ-Ավինյոնի ֆուտբոլիստներ
Կատեգորիա:Արսենալի ֆուտբոլիստներ
Կատեգորիա:Էմպոլիի ֆուտբոլիստներ
Կատեգորիա:Իտալիայի լեգեոներ ֆուտբոլիստներ
Կատեգորիա:Միլանի ֆուտբոլիստներ
Կատեգորիա:Տղամարդկանց ֆուտբոլի կիսապաշտպաններ
Կատեգորիա:Տուրի ֆուտբոլիստներ
Կատեգորիա:Ֆրանսիացի ֆուտբոլիստներ
Կատեգորիա:Օլիմպիկ Մարսելի ֆուտբոլիստներ
Կատեգորիա:Դինամո Զագրեբի ֆուտբոլիստներ